**Z Á P I S N I C A**

napísaná na 5. zasadnutí Obecného zastupiteľstva v Tomášikove

dňa 2. mája 2019

Prítomní:

Podľa priloženej prezenčnej listiny

5. zasadnutie Obecného zastupiteľstva v  Tomášikove otvoril a viedol PhDr. Zoltán Horváth, starosta obce, ktorý privítal poslancov. Konštatoval, že všetci prítomní dostali pozvánku, ktorá obsahovala program rokovania. Zasadnutia sa zúčastnili 5-ti poslanci, takže OZ bolo uznášaniaschopné vo všetkých bodoch rokovania. Pán starosta vyzval členov OZ, či majú pripomienky alebo doplnky k programu rokovania. Nakoľko poslanci nemali doplnky ani pripomienky, program bol schválený nasledovne:

1/ Zahájenie

2/ Voľba návrhovej komisie

3/ Kontrola plnenia vlastných uznesení

4/ Priebežné hodnotenie projektov

5/ Organizačné opatrenia – Farmárske trhy v obci Tomášikovo

6/ Príprava dňa obce

7/ Žiadosti

8/ Rôzne

9/ Diskusia

10/ Záver

Po schválení programu jeho jednotlivé body boli prerokované nasledovne:

2. Voľba návrhovej komisie

–––––––––––––––––––––––

Starosta obce predložil návrh na zloženie návrhovej komisie nasledovne: p. Mário Varga, GergőMúcska a p. Bánovec. K predloženému návrhu zloženia návrhovej komisie neboli žiadne pripomienky, ani doplňujúce návrhy.

Z celkového počtu poslancov 9, prítomných poslancov je: 5

Za:5 Proti: 0 Zdržal sa: 0

3. Kontrola plnenia vlastných uznesení

––––––––––––––––––––––––––––––––

Členovia OZ nemali pripomienky ani dotazy k plneniu vlastných uznesení. Uznesenia zo 4. zasadnutia OZ v Tomášikove berú na vedomie.

Z celkového počtu poslancov 9, prítomných poslancov je: 5

Za: 5 Proti: 0 Zdržal sa: 0

4. Priebežné hodnotenie projektov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K tomuto bodu informácie podal pán starosta. Konštatoval, že

- MAS Stará Čierna voda podala ohlásenie na stavbu „Detská zostava v parku“ v rámci ktorej sa uskutoční vybudovanie detského ihriska v sume 5.000,- Eur

- Projekt „Realizácia hydrogeologického vrtu TM-2“ zahŕňa úpravu a rekonštrukciu existujúceho vodárenského zdroja, ktorý by nahradil v súčasnosti využívaný vrt.

- Projekt modernizácia základnej školy v Tomášikove bol schválený v septembri 2018 a je zameraný na budovanie a rekonštrukciu odborných učební, laboratórií podporujúcich technické a prírodovedné zameranie žiakov a jazykových učební pre rozvoj jazykových zručností žiakov základných škôl. Dokumentácia verejného obstarávania bola zaslaná na kontrolu, čaká sa na vyhodnotenie VO

- Projekt na Zberný dvor bol odovzdaný, doklady verejného obstarávania boli odovzdané na kontrolu, vyhodnotenie ešte stále nebolo doručené.

Z celkového počtu poslancov 9, prítomných poslancov je: , 5

Za:5 Proti: 0 Zdržal sa: 0

5. Organizačné opatrenia – Farmárske trhy v obci Tomášikovo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K tomuto bodu správu podali p. Fehérová a p. Rémayová, organizátorky akcie. Konštatovali, že o farmársky trh je veľký záujem, majú už 147 zaregistrovaných predajcov, ktorým bude vydané povolenie na predaj. Za užívanie miesta predajcovia budú platiť miestny poplatok podľa veľkosti stola alebo stanu.

Učiac sa z nedostatkov 1.trhu vynaložia všetky sily na ich odstránenie a na zlepšenie podmienok pre všetkých. Parkovanie vozidiel budú riadiť dobrovoľní hasiči obce.

Z celkového počtu poslancov 9, prítomných poslancov je: , 5

Za:5 Proti: 0 Zdržal sa: 0

6. Príprava dňa obce

\_\_\_\_\_\_\_\_\_\_\_\_\_\_\_\_\_\_

Tento bod programu bol preložený na iný termín z dôvodu neprítomnosti viac poslancov.

Z celkového počtu poslancov 9, prítomných poslancov je: , 5

Za:5 Proti: 0 Zdržal sa: 0

7. Žiadosti

\_\_\_\_\_\_\_\_\_\_

1/ Pavol Izsmán, bytom Galanta, Zornička 911/10 žiada obecné zastupiteľstvo o povolenie ambulantného predaja sortiment: pukance a drobné hračky z príležitosti dňa obce

OZ súhlasí s predajom.

Z celkového počtu poslancov 9, prítomných poslancov je: , 5

Za:5 Proti: 0 Zdržal sa: 0

2/ Csaba Farkas so sídlom Fučíková 959/86, Veľký Meder žiada obecné zastupiteľstvo o povolenie predaja špirálových zemiakov na akciách obce a to hody a obecný deň.

OZ súhlasí predajom

Z celkového počtu poslancov 9, prítomných poslancov je: , 5

Za:5 Proti: 0 Zdržal sa: 0

3/ Šalvia s.r.o, nám. Sv.Františka 10, Bratislava žiada obecné zastupiteľstvo o zámenu časti pozemku parc.č. 96 vo vlastníctve Šalvia s.r.o na ktorom je postavené oplotenie s betónovou garážou vo výmere 282 m2 a časť príjazdovej cesty k rodinným domom vo vlastníctve obce a parc.č. 458/5 vo vlastníctve obce vo výmere 162 m2.

OZ súhlasí so zámenou pozemkov.

Z celkového počtu poslancov 9, prítomných poslancov je: , 5

Za:5 Proti: 0 Zdržal sa: 0

4/ Šalvia s.r.o, nám. Sv.Františka 10, Bratislava žiada obecné zastupiteľstvo o odpredanie časti pozemku parc.č. 458/2 vo výmere 820 m2 a 93/2 vo výmere 374 m2 .

OZ nesúhlasí s predajom uvedených parciel, ale dáva prísľub na predaj až po realizácií 1. a 2. etapy stavby.

Z celkového počtu poslancov 9, prítomných poslancov je: , 5

Za:5 Proti: 0 Zdržal sa: 0

8. Rôzne

\_\_\_\_\_\_\_\_

1/ Členovia OZ obdržali prehľad o plnení príjmov a výdavkov za obdobie od 1.1.2019 do 31.3.2019. Ekonómka obecného úradu p. Mgr. Kosárová na dotazy poslancov k plneniu rozpočtu informácie podala podľa jednotlivých kapitól.

OZ plnenie rozpočtu berie na vedomie. Prehľad plnenia rozpočtu je prílohou zápisnice.

Z celkového počtu poslancov 9, prítomných poslancov je: 5,

Za: 8 Proti: 0 Zdržal sa: 0

2/ Poslanci podali návrh ohľadne organizovania farmárskych trhov na nádvorí kaštieľa Esterházyovcov priložiť dodatok k VZN o trhovom poriadku so zmenami trhových miest a so zmenou miestnych poplatkov na nádvorí kaštieľa Esterházyovcov podľa veľkosti stola alebo stánku a to: 5,10,15 alebo 20,- Eur.

OZ schvaľuje vypracovanie dodatku k VZN o trhovom poriadku so zmenami.

Z celkového počtu poslancov 9, prítomných poslancov je: 5,

Za: 8 Proti: 0 Zdržal sa: 0

9. Diskusia

\_\_\_\_\_\_\_\_\_\_

V diskusnom príspevku pán starosta informoval prítomných s ďalšími podnetmi Karola a Ingrida Fehérových bytom v Dunajskom Klátove.

10. Záver

\_\_\_\_\_\_\_\_

Nakoľko body programu boli vyčerpané, starosta poďakoval prítomným za účasť a rokovanie OZ ukončil.

PhDr. Horváth Zoltán RémayCsaba

starosta obce zástupca starostu obce

Overovatelia:

**UZNESENIA**

**z  5. zasadnutia Obecného zastupiteľstva v Tomášikove**

**konaného dňa 2. mája 2019**

Obecné zastupiteľstvo v Tomášikove na svojom 5. zasadnutí dňa 2. mája 2019 prerokovalo návrhy a žiadosti v zmysle programu rokovania a prijíma nasledovné uznesenia

K bodu č. 3

**Uznesenie č. 37-OZ/2019**

**---------------------------------------------**

Obecné zastupiteľstvo v Tomášikove

b e r i e n a  v e d o m i e

kontrolu vlastných uznesení

K bodu č. 4

**Uznesenie č. 38-OZ/2019**

**-------------------------------------**

Obecné zastupiteľstvo v Tomášikove

b e r i e n a  v e d o m i e

priebežné hodnotenie projektov.

K bodu č. 5

**Uznesenie č. 39-OZ/2019**

**-------------------------------------**

Obecné zastupiteľstvo v Tomášikove

b e r i e n a  v e d o m i e

opatrenia súvisiace s organizovaním

Farmárskych trhov v obci Tomášikovo

dňa 11. mája 2019

K bodu č. 6

**Uznesenie č. 40-OZ/2019**

**-------------------------------------**

Obecné zastupiteľstvo v Tomášikove

o d k l a d á

prípravu organizačných opatrení dňa obce

na najbližšie rokovanie OZ.

K bodu č. 7

**Uznesenie č. 41-OZ/2019/1**

**-------------------------------------**

Obecné zastupiteľstvo v Tomášikove

s ú h l a s í

s predajom pukancov a drobných hračiek pre

Pavol Izsmána, bytom Galanta, Zornička 911/10

**Uznesenie č. 41-OZ/2019/2**

**-------------------------------------**

Obecné zastupiteľstvo v Tomášikove

s ú h l a s í

s predajom špirálových zemiakov na akciách obce

a to hody a obecný deň pre

Csaba Farkas so sídlom Fučíková 959/86, Veľký Meder

**Uznesenie č. 41-OZ/2019/3**

**-------------------------------------**

Obecné zastupiteľstvo v Tomášikove

s c h v a ľ u j e

zámenu časti pozemku parc.č. 96 vo vlastníctve Šalvia s.r.o

na ktorom je postavené oplotenie s betónovou garážou vo výmere 282 m2

a časť príjazdovej cesty k rodinným domom vo vlastníctve obce a

parc.č. 458/5 vo vlastníctve obce vo výmere 162 m2 medzi obcou a spol.

Šalvia s.r.o, nám. Sv.Františka 10, Bratislava

**Uznesenie č. 41-OZ/2019/4**

**-------------------------------------**

Obecné zastupiteľstvo v Tomášikove

n e s ú h l a s í

s predajom parciel parc.č. 458/2 vo výmere 820 m2 a

93/2 vo výmere 374 m2 ale dáva prísľub na predaj až po realizácií 1. a 2. etapy stavby

pre spol. Šalvia s.r.o, nám. Sv.Františka 10, Bratislava

K bodu č. 8

**Uznesenie č. 42-OZ/2019/1**

**-------------------------------------**

Obecné zastupiteľstvo v Tomášikove

plnenie rozpočtu k 31.marca 2019

b e r i e n a  v e d o m i e.

**Uznesenie č. 42-OZ/2019/2**

**-------------------------------------**

Obecné zastupiteľstvo v Tomášikove

s c h v a ľ u j e

vypracovanie dodatku k VZN o trhovom poriadku

s predloženými zmenami.

PhDr. Horváth Zoltán RémayCsaba

starosta obce zástupca starostu obce

Overovatelia: